Document ID: /roh_data/filtered/Billingualer_Corpus_interleaved-de-rm.jsonl.gz/45

This is a text translated from German to Rumantsch Grischun.
Sparprogramm der Regierung

(Massnahmenplan Haushaltsgleichgewicht 1999)

Die Regierung hat am 7. April 1998 ein umfassendes Sparprogramm verabschiedet, um das Haushaltsgleichgewicht sicherzustellen. Der massive Einbruch in der kantonalen Finanzlage erfordert substanzielle und dauerhafte Sparmassnahmen in allen Bereichen des Kantons. Damit sollen ab 1999 die Finanzplanvorgaben des Grossen Rates wieder eingehalten werden können. Das Defizit im Voranschlag 1999 darf dabei 50 Mio. Franken nicht übersteigen. Ausgehend von einem Defizit im Finanzplan 1999 von 113,2 Mio. Franken resultiert ein

Entlastungsbedarf von gut 63 Mio Franken

. Diesen will die Regierung mit folgenden Massnahmen decken:

- Ausserordentlich strenges Budgetieren Fr. 20,0 Mio.

- Kürzungen des Gr. Rates am Voranschlag 1998 fortführen Fr. 3,3 Mio.

- Gezielte Budgetkorrekturen auf 63 Positionen Fr. 0,5 Mio.

- Massnahmen 1. Priorität Sparprogramms 1999 Fr. 40,0 Mio.

Die sehr schlechten Finanzperspektiven über das Jahr 1999 hinaus erfordern dauerhafte Entlastungsmassnahmen von

mindestens 40 Mio. bis 50 Mio. Franken.

Das Massnahmenpaket umfasst

326 konkrete Vorschläge

. Nicht eingerechnet sind gezielte Budgetkorrekturen auf 63 Positionen. 251 Massnahmen mit einer zunehmenden

Haushaltsverbesserung von 31,7 Mio. Franken (1999) bis 46 Mio. Franken (ab 2001)

sind

der ersten Priorität

zugeordnet. Diese Massnahmen sollen soweit möglich auf Anfang 1999 realisiert werden. Die Regierung kann damit noch nicht garantieren, dass die Ziele vollumfänglich erreicht werden. 75 Vorschläge mit zusätzlichen Entlastungen von 16,2 Mio. Franken im Jahr 1999 und von 26,3 Mio. Franken ab 2002 sollen vorläufig zurückgestellt werden. Auf sie ist bei Bedarf zurückzugreifen.

Der Massnahmenplan ist darauf ausgerichtet, die Ausgaben- und Einnahmenseite dauerhaft zu verbessern. Das Schwergewicht liegt bei den laufenden Aufwendungen. Die Massnahmenvorschläge sind nach klaren politischen Prioritäten geordnet und insofern ausgewogen, als sie die Bevölkerung, die Wirtschaft und die gesamte kantonale Verwaltung direkt betreffen. Auf eine besondere Ausgewogenheit wurde auch mit Blick auf die betroffenen Gruppen Personal, Sachaufwendungen, Beiträge und Entgelte geachtet. Diese Bereiche werden mit rund 4 Prozent ihres gegenwärtigen Volumens betroffen sein.

Das vorliegende Massnahmenpaket 1999 wurde in überaus kurzer Zeit zusammengestellt. Es ist zudem

das zweite umfassende Massnahmenprogramm

. Das erste Paket wurde bekanntlich im Jahr 1993 erarbeitet und zu einem grossen Teil in den Jahren 1994 und 1995 umgesetzt. Das nach konventionellen Methoden realisierbare Sparpotential wird damit vollständig ausgeschöpft. Weitere substantielle Verbesserungen sind nur noch mit strukturellen Reformen und markantem Leistungsabbau möglich. Die Regierung ist dabei konsequent bestrebt, das staatliche Leistungsangebot effizient und bedarfsgerecht zu erbringen.

Notgedrungen umfasst das Sparprogramm

zahlreiche unpopuläre Massnahmen

. Jede Einsparung ist auch mit Nachteilen verbunden und könnte leicht als "schädlich" bezeichnet werden. Der übergeordneten Zielsetzung eines ausgeglichenen Staatshaushaltes kommt jedoch höchste Priorität zu. Sie verlangt nach konsequenten Massnahmen. Die Leistungsfähigkeit des Staates lässt sich langfristig nur mit gesunden Finanzen aufrechterhalten. Diesen Sachverhalt gilt es beim Beurteilen eines jeden einzelnen Massnahmenvorschlags zu beachten. Im Gegensatz zum Bund und vielen anderen Kantonen, die eine tiefgreifende Haushaltssanierung vornehmen müssen, besteht das Ziel des vorliegenden Massnahmenplans vor allem darin, die finanzpolitische Stabilität langfristig zu sichern.

Der Massnahmenplan stellt eine

Absichtserklärung der Regierung

dar, ohne damit bereits definitive Beschlüsse über Einzelmassnahmen zu treffen. Die Regierung und der Grosse Rat werden erst Ende November 1998 im Zusammenhang mit der Verabschiedung des Voranschlags 1999 über das Umsetzen der einzelnen Massnahmen entscheiden. Der Grosse Rat wird die Vorlage in der Maisession behandeln.

Gremium: Regierung

Quelle: dt Finanz- und Militärdepartement

Data: 08.04.1998

Program da spargn da la regenza

(Plan da mesiras per tegnair en equiliber las finanzas 1999)

La regenza ha deliberà ils 7 d'avrigl 1998 in program da spargn extendì per garantir l'equiliber da las finanzas. La situaziun alarmanta da las finanzas chantunalas pretenda mesiras da spargn essenzialas e durablas sin tut ils secturs dal chantun. Qua tras duain puspè pudair vegnir observadas las directivas dal plan da finanzas dal cussegl grond. Il deficit en il quint current dal preventiv 1999 na dastga betg surpassar 50 milliuns francs. Partend d'in deficit en il plan da finanzas da 1999 da 113,2 milliuns francs resulta in

basegn da distgargia da varga 63 milliuns francs.

Quella vul la regenza cuntanscher cun las sequentas mesiras:

- Budgetar extraordinariamain rigurus fr. 20,0 milliuns

- Cuntinuar cun las reducziuns dal cuss. grond tar il budget 1998 fr. 3,3 milliuns

- Correcturas dal budget decisas sin 63 posiziuns fr. 0,5 milliuns

- Mesiras da prima prioritad dal program da spargn 1999 fr. 40,0 milliuns

Las fitg malas perspectivas finanzialas suenter l'onn 1999 pretendan mesiras da distgargia durablas

d'almain 40 fin 50 milliuns francs.

Il pachet da mesiras cumpiglia

326 propostas concretas.

Betg resguardadas èn las correcturs decisas dal budget sin 63 posiziuns. 251 mesiras cun in

meglierament

augmentand

da las finanzas per 31,7 milliuns francs (1999) fin 46 milliuns francs (davent da 2001)

fan part da la

prima prioritad.

Questas mesiras duain vegnir realisadas tant sco pussaivel sin l'entschatta da l'onn 1999. La regenza na po betg garantir cun questas mesiras che las finamiras vegnian cuntanschidas cumplainamain. 75 propostas cun distgargias supplementaras da 16,2 milliuns francs per l'onn 1999 e da 26,3 milliuns francs davent da l'onn 2002 duain vegnir suspendidas ad interim. En cas da basegn pon ins revegnir a questas mesiras.

Il plan da mesiras ha l'intenziun da meglierar durablamain la vart da las expensas e da las entradas. L'accent vegn mess tar ils custs currents. Las propostas èn ordinadas tenor cleras prioritads politicas ed èn uschia equilibradas, cunquai ch'ellas tangheschan directamain la populaziun, l'economia e l'entira administraziun chantunala. Sin in equiliber esi er vegnì dà paisa en vista a las gruppas pertutgadas sco il persunal, ils custs reals, las contribuziuns e las recumpensas. Quest secturs vegnan ad esser pertutgads cun var 4 pertschient da lur volumen actual.

Il preschent pachet da mesiras 1999 è vegnì mess ensemen en in fitg curt temp. I sa tracta plinavant

dal segund program extendì da mesiras.

L'emprim pachet è vegnì elavurà sco enconuschent l'onn 1993 ed è vegnì realisà per la gronda part ils onns 1994 e 1995. Il potenzial da spargnar realisabel tenor las metodas convenziunalas è vegnì tratgs a niz uschia cumplainamain. Ulteriurs meglieraments substanzials èn pussaivels be anc cun refurmas structuralas e cun ina reducziun marcanta da las prestaziuns. En quest connex ha la regenza consequentamain l'intenziun d'accumplir las prestaziuns statalas a moda efficacia e conform il basegn.

Il program da spargn cumpiglia sfurzadamain

numerusas mesiras nunpopularas.

Mintga respargn è er cumbinà cun dischavantatgs e pudess vegnir classifitgà senz'auter per "donnegiant". La finamira surordinada da finanzas equilibradas ha dentant la pli auta prioritad. Quella pretenda mesiras consequentas. L'effizienzia dal stadi po vegnir mantegnida a lung termin be cun finanzas solidas. Da quest fatg esi da tegnair quint en connex cun il giudicament da mintga proposta concreta. En cumparaziun cun la confederaziun e numerus auters chantuns che ston sanar lur finanzas da rudien, è la finamira dal preschent plan da mesiras en prima lingia quel da segirar a lung termin la stabilitad finanziala dal chantun.

Il plan da mesiras è ina

decleraziun d'intenziun da la regenza

senza prender definitivamain conclus davart singulas mesiras. La regenza ed il cussegl grond vegnan a decider pir la fin da november 1998 en connex cun la deliberaziun dal preventiv 1999 davart la realisaziun da las singulas mesiras. Il cussegl grond vegn a tractar il project a chaschun da la sessiun da matg.

Gremi: Regenza

Funtauna: rg Departament da finanzas e militar

Data: 08.04.1998